Document ID: 31995R0686

ΚΑΝΟΝΙΣΜΟΣ (ΕΚ) αριθ. 686/95 ΤΟΥ ΣΥΜΒΟΥΛΙΟΥ της 28ης Μαρτίου 1995 για την παράταση του κανονισμού (ΕΟΚ) αριθ. 737/90 σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 737/90 (1) όρισε, όσον αφορά την εισαγωγή γεωργικών προϊόντων καταγωγής τρίτων χωρών και προοριζόμενων για την ανθρώπινη διατροφή, ανώτατα επιτρεπόμενα όρια ραδιενέργειας, η τήρηση των οποίων ελέγχεται από τα κράτη μέλη 7 ότι η εφαρμογή του κανονισμού αυτού προβλέπεται μόνο έως τις 31 Μαρτίου 1995 7 ότι οι λόγοι που ίσχυαν όταν εγκρίθηκε ο εν λόγω κανονισμός ισχύουν ακόμη, επειδή η ραδιενεργός μόλυνση σε ορισμένα γεωργικά προϊόντα καταγωγής τρίτων χωρών που επλήγησαν περισσότερο από το ατύχημα συνεχίζει να υπερβαίνει τα μέγιστα επιτρεπόμενα όρια ραδιενέργειας που ορίζονται στον κανονισμό 7 ότι ο κανονισμός (Ευρατόμ) αριθ. 3954/87 του Συμβουλίου (2), καθόρισε τα μέγιστα επιτρεπτά επίπεδα ραδιενέργειας στα τρόφιμα και τις ζωοτροφές λόγω πυρηνικού ατυχήματος ή άλλου κινδύνου από ακτινοβολίες, και ότι είναι απαραίτητο να εξασφαλιστεί, στην περίπτωση αυτή, η συνοχή των λαμβανομένων μέτρων 7 ότι ενδείκνυται η παράταση του κανονισμού (ΕΟΚ) αριθ. 737/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το δεύτερο εδάφιο του άρθρου 8 του κανονισμού (ΕΟΚ) αριθ. 737/90 διατυπώνεται ως εξής:
«Ο παρών κανονισμός λήγει:
1. Στις 31 Μαρτίου 2000, εκτός αν το Συμβούλιο αποφασίσει άλλως νωρίτερα, ιδίως όταν ο κατάλογος αποκλειομένων προϊόντων που αναφέρονται στο άρθρο 6 καλύπτει το σύνολο των κατάλληλων για ανθρώπινη κατανάλωση προϊόντων στα οποία εφαρμόζεται ο παρών κανονισμός 7 2. Μόλις τεθεί σε ισχύ ο κανονισμός της Επιτροπής που προβλέπεται στο άρθρο 2 παράγραφος 1 του κανονισμού (Ευρατόμ) αριθ. 3954/87, εφόσον αυτό επέλθει πριν τις 31 Μαρτίου 2000.»
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαρτίου 1995.

Labels: 14
20
0
3
6
18